[{"text_idx": "#000000", "text": "C\u0302efpag\u0302oPri niSekciojMalfermi la menuonVideojReceptojVeganismoSana vivstiloNovaj\u0302ojKontakto"}, {"text_idx": "#000001", "text": "El la afrika kuirarto: Mafeo, legomstufaj\u0302o kun ternuksa butero."}, {"text_idx": "#000002", "text": "Saluton karaj! Hodiau\u0306 por la unua fojo, almenau\u0306 konscie, mi faris mang\u0302aj\u0302on el nigra Afriko kaj mi vere g\u0302ojas pro la bonega rezulto! Kvankam oni povus pensi ke g\u0302i foras kaj malsamas al mia kuirarto, tio tute eraras! Mi venas el Kubo kaj tie afrikanoj kaj eu\u0306ropanoj miksis siajn kuirartojn kaj kreis novajn pladojn kaj ni mang\u0302as multajn legomojn origine afrikaj kiuj ne multe popularas en Eu\u0306ropo sed ja en granda parto de Ameriko. La nura surprizo au\u0306 strangaj\u0302o por kubano kiel mi estas uzado de ternukso por salaj mang\u0302aj\u0302oj c\u0302ar ni kutime uzas g\u0302in por dolc\u0302aj\u0302oj, kun kelkaj esceptoj."}, {"text_idx": "#000003", "text": "Se vi ankorau\u0306 ne mang\u0302is afrikan pladon, mi pensas ke tiu c\u0302i estos bona enkonduko por tio c\u0302ar g\u0302i estas bongustega, facila kaj nemultekosta. Krome, g\u0302iaj ingrediencoj povas varii multe kio helpos vin kaze ke iu legomo mankus Se vi legas la blogon el Afriko, mi s\u0302atus scii pri via opinio c\u0302u mi g\u0302uste faris au\u0306 kiel mi povus g\u0302in plibonigi."}, {"text_idx": "#000004", "text": "Maafeo (maafe, maafe\u0301, maffe\u0301 au\u0306 mafe\u0301) estas simpla stufaj\u0302o origine el Senegalo sed disvastig\u0302inta en plejparto de tuta okcidenta kaj centra Afriko. Kvankam multaj versioj aldonas viandon, la plej baza formo estas tute vegetaj\u0302a kaj konsistas el ternuksa sau\u0306co kun legomoj kaj tomatoj kirlitaj kaj c\u0302io boligita. Kutime g\u0302in akompanas rizo."}, {"text_idx": "#000005", "text": "Mi legis interrete plurajn receptojn kaj spektis kelkajn filmetojn en jutubo kaj fine decidis prepari g\u0302in samkiel faras la homojn tie. Tamen, per niaj modernaj iloj estos pli rapide farata."}, {"text_idx": "#000007", "text": "Unue dispecigu la melongenon, sens\u0302eligu la terpomojn, la maniokon, ignamon kaj tranc\u0302u la gombojn.\nKirlu la tomatojn, aldonu al la kirlaj\u0302o la kulerojn da ternuks-butero, la olivoleon kaj du tasojn da akvo kaj c\u0302ion metu en kaserolon mezfajre kaj movu bone.\nAldonu al g\u0302i la dispecigitajn legomojn kaj lasu boli, s\u0302topu la kaserolon kaj de tempo al tempo movu g\u0302in bone.\nNun venis la tempo por kirli la kapsikon kun la ajlero kaj la duoncepo kaj aldonu al g\u0302i kun la koncentrita tomato kaj kun koncentrita legomsupo.\nLau\u0306plac\u0302e aldonu la salon kaj la sukeron kaj lasu je malalta fajro dum kelkaj pliaj sekundoj."}, {"text_idx": "#000008", "text": "(kvankam mi aldonis plurajn afrikajn legomojn, vi povas uzi malpli c\u0302ar mi scias ke ne c\u0302iam facilas trovi ilin. Mi mem ne uzis ignamon)"}, {"text_idx": "#000009", "text": "Kutime oni mang\u0302as g\u0302in kun rizo. Servu unue la rizo kaj sur g\u0302i la mafeo!"}, {"text_idx": "#000013", "text": "Vitamino B12, kion c\u0302iuj, ne nur veganoj, devus scii."}, {"text_idx": "#000014", "text": "C\u0302orizo el gluteno kaj rizo\nBurgero el kukurbeto kaj fres\u0302aj herboj\nPastaj\u0302o kun kukurbetoBestaj rajtojUniversala Deklaracio de la Bestaj Rajtoj\nKunlaboruC\u0302u vi s\u0302atus kontribui al VeganArto? Ekzemple, vi povus verki recept-artikolojn. Ne hezitu kontakti nin, ec\u0302 se vi ne scias pri kiel specife kontribui! Nia retpos\u0302tadreso estas xx(c\u0302e)yy.zzLicenco CC 4.0"}, {"text_idx": "#000015", "text": "C\u0302orizo el gluteno kaj rizo\nBurgero el kukurbeto kaj fres\u0302aj herboj"}]